Strikkekit Mona sweater fra Le Knit i Tynd Peer Gynt og Tynd Silk Mohair
Mona sweater fra Le Knit strikkes oppefra i Tynd Peer Gynt og Tynd Silk Mohair fra Sandnes Garn. Kittet indeholder Tynd Peer Gynt og Tynd Silk Mohair fra Sandnes Garn + fysisk opskrift i papirformat fra Le Knit (Lene Holme Samsøe) Når du vælger størrelse regnes mængden af nøgler automatisk. Du skal derfor kun vælge str. og farve(r), så sørger vi for resten. Vi strikker en version a la den brune på billederne, hvor vi bruger følgende farver: - Tynd Peer Gynt bundfarve: 3082 Dark Brown - Tynd Peer Gynt mønsterfarve A: 2641 Natur meleret - Tynd Peer Gynt mønsterfarve B: 2152 Vintage Gold - Tynd Silk Mohair bundfarve: 3091 Cacao Nibs - Tynd Silk Mohair mønsterfarve A: 2650 Beige meleret - Tynd Silk Mohair mønsterfarve B: 2152 Vintage Gold Den marineblå på billederne er strikket i følgende farver: - Tynd Peer Gynt bundfarve: 5585 Navy tweed (farve 5575 uden tweed er tilgængelig her ellers skal du enten lave en note i kommentarfeltet i kurven, hvis du ønsker den dyrere tweed i eller købe opskrift + garn separat) - Tynd Peer Gynt mønsterfarve A: 4353 Rustic rose - Tynd Peer Gynt mønsterfarve B: 5045 Plum - Tynd Silk Mohair bundfarve: 5581 Blue depth - Tynd Silk Mohair mønsterfarve A: 4353 Rustic Rose - Tynd Silk Mohair mønsterfarve B: 5045 Plum Bemærk, at vi tager forbehold for: Garnmængden er beregnet efter strikkedesignerens angivelse, ikke af os. Nogle strikker fastere og kan i visse tilfælde mangle et nøgle. Bestil i så fald hellere min. et ekstra nøgle garn for at sikre samme indfarvning og undgå ekstra fragt senere. Ubrugt garn kan returneres i op til 6 måneder efter køb. Om Mona sweater fra Le Knit Mønsteret på Mona Sweater har jeg komponeret med inspiration fra formsproget i 70erne, men farvepaletten behøver bestemt ikke hente inspiration i samme periode, for mønsteret fungerer til mange farvekombinationer. Al mønster strikkes rundt fra retsiden. Valg af størrelse Mona Sweater findes i 4 kombinationsstørrelser. På grund af mønsterrapportens størrelse er der et forholdsvist stort spring mellem størrelserne. Mona Sweater er tænkt til at have et bevægelsesrum på ca. 20-30 cm. Den vises her med et bevægelsesrum (positive ease) på ca. 30 cm. Sweateren er altså vist på en model med en overvidde, der er 30 cm mindre end sweaterens overvidde. Længden er målt midt bag, ekskl. halskanten. Find din personlige overvidde ved at måle dig om brystet (eller overkroppens største mål). Se derefter på målene først i opskriften (dette er sweaterens færdige mål). Bevægelsesrum (positive ease) er forskellen mellem dit personlige mål og sweaterens mål. Er din overvidde f.eks. 94 cm, vil en str. S/M give dig et bevægelsesrum på 22 cm (116 cm – 94 cm = 22 cm). Konstruktion Sweateren strikkes oppefra. Først strikkes ryggens øverste del fra de skrå skuldre og ca. 9 cm ned på ryggen. Derefter strikkes masker op langs ryggens skuldre, og forstykkets øverste dele strikkes med skrå skuldre og senere også halsudskæring. Når øverste del af både ryg og forstykke er strikket, strikkes masker op til ærmetop i hver side, og øverste del strikkes færdig rundt på rundpinden med raglan udtagninger. Derpå deles til ærmegab, og krop og ærmer strikkes færdig for sig. Til slut strikkes masker op til halskant langs halsudskæringen og halskanten strikkes i rib. Størrelser (XXS/XS) S/M (L/XL/2XL) 3XL/4XL Mål Overvidde: (102) 116 (131) 145 cm Længde: (58) 59 (61) 63 cm Garn Tynd Peer Gynt fra Sandnes Garn (100% uld, 50 g = 205 m) strikket sammen med Tynd Silk Mohair fra Sandnes Garn (57% mohair, 28% silke, 15% uld, 25 g = 212 m). Garnforbrug, Navy Tynd Peer Gynt, bundfarve: (250) 300 (300-350) 350 g navy 5575 (hvis uden tweed), bemærk, designeren har brugt versionen med tweed, som er dyrere. Tynd Peer Gynt, mønsterfarve A: (50) 50-100 (100) 100 g rustic rose 4353 Tynd Peer Gynt, mønsterfarve B: (50) 50 (50) 50 g plum 5045 Tyng Silk Mohair, bundfarve: (125) 125 (150) 175 g blue depth 5581 Tynd Silk Mohair, mønsterfarve A: (25) 25-50 (50) 50 g rustic rose 4353 Tynd Silk Mohair, mønsterfarve B: (25) 25 (25) 25 g plum 5045 Vejledende pinde Rundpinde 3 mm (40 cm). Rundpinde 3,5 og 4 mm (40 og 80 cm). Evt. rundpinde 4,5 mm (40 og 80 cm) til mønsteret. Strømpepinde 3,5 mm (medmindre du bruger magic loop metoden). Strikkefasthed 22 m x ca. 28 p glatstrik = 10 x 10 cm på p 4 mm. 22 m x ca. 28 p mønster = 10 x 10 cm på p 4-4,5 mm. Sværhedsgrad (4 ud af 5) Bemærk: Alt strikkes med 2 tråde garn, 1 tråd i hver kvalitet. Vask prøven, før du måler strikkefastheden. Pas på, at strikkefastheden er den samme i bredden (22 m på 10 cm), uanset om du strikker ensfarvet eller mønster. Strik mønsteret på et halvt nummer tykkere pinde, hvis det har tendens til at blive strammere end det ensfarvede. Er du i tvivl, anbefaler jeg tykkere pinde til mønsteret. Opskriften er på dansk